Szám: 1-10/2019. 1. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2019. augusztus 29-i rendkívüli, nyilvános ülésére**

**Tárgy:** Az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosítása

**Tisztelt Képviselő-testület!**

Városunkban az egyes szociális ellátások és szolgáltatások szabályait Zalaszentgrót Város Önkormányzata Képviselő-testületének 4/2015. (II. 13.) önkormányzati rendelete tartalmazza, melynek az alábbi okok miatt való módosítását, illetve kiegészítését indítványozom jelen előterjesztésemmel.

- Általánosan elfogadott tény, hogy egy település fennmaradásának és fejlődésének legalapvetőbb feltételét a gyermekek jelentik, és a gyermeket nevelő szülők lehetőség szerinti támogatása - mintegy méltányolva közismerten nem csekély anyagi áldozatvállalásukat - kiemelten fontos önkormányzati célnak minősül.

Zalaszentgrót Város Önkormányzatának Képviselő-testülete a fentiek szellemében egészítette ki szociális rendeletét a gyermekneveléshez kapcsolódó többletkiadások enyhítését szolgáló rendkívüli települési támogatások alcímmel. Ezen alcímen belül a születési támogatás, a tankönyvtámogatás, valamint a tanulói utazási bérlettámogatás szabályai kerültek elfogadásra.

A fenti szabályozás kialakítása során nyomatékosan vettük figyelembe, hogy a szociális igazgatásról és szociális ellátásokról szóló 1993. évi III. törvény (a továbbiakban: Sztv.) is rendkívüli települési támogatás nyújtására indokot szolgáltató körülményként értékeli az alkalmanként jelentkező többletkiadások - így különösen az iskoláztatáshoz, illetve a gyermek fogadásának előkészítéséhez kapcsolódó kiadások - jelentkezését. Abban pedig igazodtunk számos más önkormányzat szabályozási gyakorlatához, hogy az iskoláztatáshoz kapcsolódó támogatások biztosítását nem kötöttük jövedelemigazolások kötelező benyújtásához.

A támogatások jövedelmi és vagyoni viszonyokra való tekintet nélküli nyújtásának lehetőségét ugyanakkor alapvetően érinti a Kúria Önkormányzati Tanácsának Köf.5014/2019/3. számú határozata, mely a Magyar Közlöny 128. számában került közzétételre. Az ügy tárgya Győrság Község Önkormányzata szociális rendeletének törvényességi vizsgálata volt, mely egyebek mellett úgy rendelkezett, hogy a tizennyolc év alatti gyermekek részére jövedelmi és vagyoni viszonyokra való tekintet nélkül pénzbeli települési támogatás adható. Az indítványozó Győr-Moson-Sopron Megyei Kormányhivatal meglátása az volt, hogy ez jogellenes szabályozásnak minősül, tekintettel az Sztv. alábbiakban idézett 26. §-ára:

„A képviselő-testület a hatáskörébe tartozó pénzbeli ellátásokat kiegészítheti, és a szociálisan rászorultak részére – a rendeletében meghatározott módon és feltételek szerint – más pénzbeli támogatásokat is megállapíthat.”

A Kúria Önkormányzati Tanácsa megállapította, hogy az érintett szabályozás nem értelmezhető összhangban állóként az Sztv.-nek a települési támogatást illetően kifejezetten a szociális rászorultság esetére vonatkoztatott meghatározásával, mi több, azzal kimondottan ellentétes. Az Sztv. által intézményesített települési támogatásként tehát az önkormányzat ilyen támogatási tartalmat jogszerűen nem határozhat meg, mert az éppen a felhatalmazó magasabb szintű jogszabályba ütközik, ezért a Kúria a törvénysértő rendelkezéseket megsemmisítette.

A fentiekre tekintettel a tankönyvtámogatás és a tanulói utazási bérlettámogatás vonatkozásában felül kell vizsgálnunk a jelenlegi szabályozásunkat, beépítve azokba egy szociális rászorultsági feltételt. E körben a születési támogatás kapcsán meghatározott jövedelemhatár - vagyis a családban az egy főre jutó havi nettó jövedelemnek az öregségi nyugdíj mindenkori legkisebb összege ötszöröséhez kötésének - átvételét javaslom.

- További érdemi módosítási javaslatom szintén az iskoláztatási kiadásokhoz kapcsolódik. Közismert, hogy az ingyenes tankönyvellátást első alkalommal a 2013/2014. tanévben az első évfolyamra beiratkozott tanulók számára biztosította az állam, majd tanévenként egy-egy további évfolyam részére vált ingyenessé a tankönyvellátás, egészen a 2016/2017. tanévben az általános iskola negyedik évfolyamáig. Ezután azonban a 2017/2018-as tanévtől az általános iskola teljes felső tagozatára, illetve a középiskola első évfolyamára is egy lépésben kiterjesztésre került az ingyenesség. Ezen örvendetes központi rendelkezés miatt a kezdeti számításokhoz képest a helyi rendeleti tankönyvtámogatásunk iránt érdekmúlás okán értelemszerűen jelentősen visszaesett az érdeklődés.

Kiemelendő továbbá, hogy a térítésmentes tankönyvellátásnak a köznevelés nappali rendszerű iskolai oktatás 10–16. évfolyamaira történő kiterjesztéséről szóló 1092/2019. (III. 8.) Korm. határozatban a Kormány egyetértését fejezte ki a térítésmentes tankönyvellátásnak a köznevelés nappali rendszerű iskolai oktatásában a 10–12. évfolyamos tanulókra való kiterjesztésével, valamint a köznevelés nappali rendszerű iskolai oktatásában az első szakképesítés megszerzése során a 13–16. szakképzési évfolyamokra történő együtemű bevezetésével a 2020/2021. tanévtől.

Természetesen a beiskolázási időszak ugyanakkor a tankönyvek költségén túl is nagyon komoly anyagi ráfordítást igényel a családoktól, ezért a szociális keret adta lehetőséget is figyelembe véve indítványozom egy új támogatási forma, nevezetesen az iskolakezdési támogatás bevezetését. Ennek szabályai a tankönyvtámogatás analógiájára kerültek előkészítésre, azzal, hogy ez esetben az egy - javaslatom szerint legfeljebb 10.000,- Ft összegű - pénzbeli támogatásként kerülne bevezetésre.

- Az elmúlt évek gyakorlati tapasztalatai alapján mind a tankönyvtámogatás, mind a bevezetendő iskolakezdési támogatás esetén javaslom a támogatási lehetőség szélesítését a 12. évfolyamról a 13. évfolyamra, tekintettel arra, hogy több olyan oktatási intézményfajta (például szakközépiskola, szakgimnázium, nyelvi előkészítős gimnázium) is létezik, ahol a tanulmányi idő nem fejeződik be a 12. évfolyam végén, ugyanakkor az abban résztvevők még eltartottnak minősülnek.

- Végezetül a tervezett új támogatási forma elfogadása értelemszerűen érintené helyi rendeletünk 4. § b) pont bc) alpontját, mint hatásköri rendelkezést, valamint a 2. függelékben rögzített kérelem formanyomtatványt is.

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a Tisztelt Képviselő-testületet:

A rendelettervezet jelentősnek ítélt hatásai:

A társadalmi és gazdasági hatásvizsgálat kapcsán megállapítható, hogy a rendelet tervezett módosítása igazodik a központi jogszabályokhoz. Az adminisztratív terhek a rendelet módosítását követően az új támogatási forma bevezetésével, valamint a kötelező jövedelemigazolások előírásával némiképp növekednek. A rendelet módosítása környezeti és egészségi hatással nem jár.

A rendeletalkotás szükségessége, a jogalkotás elmaradásának várható következményei:

A rendeletmódosítás szükségességét elsősorban a vonatkozó központi szabályozásnak való megfelelés kötelezettsége indokolja, tekintve, hogy a szociális rászorultság vizsgálata nélküli támogatások nyújtása ellentétes a felhatalmazó magasabb szintű jogszabály rendelkezéseivel.

A rendelet alkalmazásához szükséges személyi, szervezeti, tárgyi és pénzügyi feltételek:

Az új szabályok alkalmazásához, végrehajtásához nem szükségesek újabb munkaszervezési intézkedések, a végrehajtáshoz szükséges személyi, szervezeti, és tárgyi feltételek adottak. A költségvetés szociális kerete által adott pénzügyi feltételek rendelkezésre állnak. Összességében megállapítható, hogy a rendelet megalkotása nem keletkeztet lényegi többletfeltételeket a korábbiakhoz képest.

A rendeletmódosításnak jelentős társadalmi, gazdasági vagy költségvetési hatása, környezeti és egészségi következménye, adminisztratív terheket befolyásoló hatása nem mutatható ki, ezért indokolását a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdése alapján nem szükséges közzétenni.

A fentiek szerint javaslom az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosítását.

A Pénzügyi és Ügyrendi Bizottság az előterjesztést a 2019. augusztus 29-i ülésén fogja tárgyalni, a bizottsági véleményt a testületi ülésen az elnök ismerteti.

A Szociális Bizottság az előterjesztést a 2019. augusztus 29-i ülésén fogja tárgyalni, a bizottsági véleményt a testületi ülésen az elnök ismerteti.

Kérem a Tisztelt Képviselő-testületet, hogy az előterjesztést szíveskedjen megtárgyalni, és a módosító rendelettervezetet az I. számú melléklet szerinti tartalommal elfogadni.

**Zalaszentgrót**, 2019. augusztus 15.

**Baracskai József**

polgármester

Az előterjesztés a törvényességi előírásoknak megfelel.

**Dr. Simon Beáta**

jegyző

I. számú melléklet

**Zalaszentgrót Város Önkormányzata Képviselő-testületének**

**…/2019. (VIII. …) önkormányzati rendelete**

**az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében és a szociális igazgatásról és szociális ellátásokról szóló 1993. évi III. törvény 92. § (1) bekezdésében, valamint 132. § (4) bekezdésének g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. és 8a. pontjaiban meghatározott feladatkörében eljárva az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosításáról a következőket rendeli el.

**1. §**

Zalaszentgrót Város Önkormányzata Képviselő-testületének az egyes szociális ellátásokról és szolgáltatásokról szóló 4/2015. (II. 13.) önkormányzati rendeletének (a továbbiakban: Rendelet) 4. § b) pont bc) alpontjában szereplő „8/B-8/C. §-okban” szövegrész helyébe a „8/B-8/D. §-okban” szöveg lép.

**2. §**

A Rendelet 8/B. § (1) bekezdése helyébe a következő rendelkezés lép:

8/B. §

(1) Tankönyvtámogatásban részesülhetnek azon zalaszentgróti lakó-, illetve tartózkodási hellyel rendelkező, életvitelszerűen a településen tartózkodó szülők és törvényes képviselők, akik nappali rendszerű iskolai oktatás keretében legfeljebb a 13. évfolyamon tanulmányokat folytató, huszadik életévét be nem töltött eltartottról gondoskodnak, és a tanuló ingyenes tankönyvellátásban normatív kedvezmény útján nem részesül.

**3. §**

A Rendelet 8/B. § (3) bekezdése helyébe a következő rendelkezés lép:

8/B. §

(3) A támogatási kérelmet tanulónként csak az egyik szülő, illetve törvényes képviselő terjesztheti elő minden év november 15. napjáig, az e rendelet 2. függeléke szerinti formanyomtatványon. A benyújtás feltétele, hogy a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét. A támogatási összeg megállapítása érdekében a kérelemhez csatolni kell a tankönyvek megfizetésének, valamint az intézményi tanulói jogviszony fennállásának igazolását. A kérelem benyújtására meghatározott határidő elmulasztása jogvesztéssel jár.

**4. §**

A Rendelet 8/C. § (3) bekezdése helyébe a következő rendelkezés lép:

8/C. §

(3) A támogatási kérelem az adott tanév összes hónapjára előre, illetve a havonta megvásárolt tanulói bérletek vonatkozásában a következő tanév szeptember 15. napjáig terjeszthető elő az e rendelet 2. függeléke szerinti formanyomtatványon. A benyújtás feltétele, hogy a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét. A támogatási összeg megállapítása érdekében a kérelemhez csatolni kell a tanuló nevével ellátott tanulói bérletek eredeti példányát, valamint az intézményi tanulói jogviszony fennállásának igazolását. A kérelem benyújtására meghatározott határidő elmulasztása jogvesztéssel jár.

**5. §**

A Rendelet a következő 8/D. §-szal egészül ki:

(1) Iskolakezdési támogatásban részesülhetnek azon zalaszentgróti lakó-, illetve tartózkodási hellyel rendelkező, életvitelszerűen a településen tartózkodó szülők és törvényes képviselők, akik nappali rendszerű iskolai oktatás keretében legfeljebb a 13. évfolyamon tanulmányokat folytató, huszadik életévét be nem töltött eltartottról gondoskodnak.

(2) Az iskolakezdési támogatás összege legfeljebb 10.000,- Ft.

(3) A támogatási kérelmet tanulónként csak az egyik szülő, illetve törvényes képviselő terjesztheti elő minden év november 15. napjáig, az e rendelet 2. függeléke szerinti formanyomtatványon. A benyújtás feltétele, hogy a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét. A támogatási összeg megállapítása érdekében a kérelemhez csatolni kell az intézményi tanulói jogviszony fennállásának igazolását. A kérelem benyújtására meghatározott határidő elmulasztása jogvesztéssel jár.

**6. §**

A Rendelet 2. függeléke helyébe – változatlan megnevezéssel – e rendelet 1. melléklete lép.

**7. §**

(1) E rendelet a kihirdetését követő napon lép hatályba, és az azt követő napon hatályát veszti.

(2) Az e rendelet 4. §-ában meghatározott szabályok a 2019. szeptember 15. napját követően benyújtott támogatási kérelmek vonatkozásában alkalmazhatók.

**Baracskai József**  **Dr. Simon Beáta**

polgármester jegyző

A rendelet 2019. augusztus … napján kihirdetésre került.

**Dr. Simon Beáta**

jegyző

**1. melléklet**

**az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosításáról szóló …/2019. (VIII. …) önkormányzati rendelethez**

2. függelék

*az egyes szociális ellátásokról és szolgáltatásokról szóló 4/2015. (II. 13.) önkormányzati rendelethez*

**KÉRELEM**

**gYERMEKNEVELÉSHEZ KAPCSOLÓDÓ TÖBBLETKIADÁSOK ENYHÍTÉSÉT SZOLGÁLÓ RENDKÍVÜLI TELEPÜLÉSI TÁMOGATÁS iránt**

🗖 **Születési** támogatás 🗖 **Tankönyv**támogatás 🗖 **Iskolakezdési** támogatás

🗖 **Tanulói utazási bérlet**támogatás

(Kérjük a támogatási formát megjelölni!)

**1. Kérelmező szülő/törvényes képviselő adatai:**

**Neve:** .......................................................................................................

**Születési neve:** .......................................................................................................

**Anyja neve:** .......................................................................................................

**Születési helye, ideje:** .......................................................................................................

**Lakó-/tartózkodási helye:** .......................................................................................................

**TAJ száma:** \_ \_ \_ - \_ \_ \_ - \_ \_ \_ **Telefonszáma:** ..................................................................

**Bankszámlaszáma:** (kérjük pontosan, olvashatóan kitölteni)

\_ \_ \_ \_ \_ \_ \_ \_ - \_ \_ \_ \_ \_ \_ \_ \_ - \_ \_ \_ \_ \_ \_ \_ \_

(Amennyiben bankszámlával nem rendelkezik, a támogatás kifizetése postai úton történik.)

**2. Gyermek(ek) adatai:**

**Neve:** ............................................................................................................................................

**Anyja neve:** .................................................................................................................................

**Születési helye, ideje:** .................................................................................................................

**TAJ száma:** \_ \_ \_ - \_ \_ \_ - \_ \_ \_

(Tankönyvtámogatás, iskolakezdési támogatás és tanulói utazási bérlettámogatás esetén kitöltendő továbbá:)

**Oktatási intézmény neve:** ..........................................................................................................

**Oktatási intézmény címe:** ..........................................................................................................

**Neve:** ............................................................................................................................................

**Anyja neve:** .................................................................................................................................

**Születési helye, ideje:** .................................................................................................................

**TAJ száma:** \_ \_ \_ - \_ \_ \_ - \_ \_ \_

(Tankönyvtámogatás, iskolakezdési támogatás és tanulói utazási bérlettámogatás esetén kitöltendő továbbá:)

**Oktatási intézmény neve:** ..........................................................................................................

**Oktatási intézmény címe:** ..........................................................................................................

**Neve:** ............................................................................................................................................

**Anyja neve:** .................................................................................................................................

**Születési helye, ideje:** .................................................................................................................

**TAJ száma:** \_ \_ \_ - \_ \_ \_ - \_ \_ \_

(Tankönyvtámogatás, iskolakezdési támogatás és tanulói utazási bérlettámogatás esetén kitöltendő továbbá:)

**Oktatási intézmény neve:** ..........................................................................................................

**Oktatási intézmény címe:** ..........................................................................................................

**3. Együtt élő családtagok adatai:**

(Együtt élő családtagok: egy lakásban együtt lakó, ott bejelentett lakóhellyel vagy tartózkodási hellyel rendelkező közeli hozzátartozók.)

|  |  |  |  |
| --- | --- | --- | --- |
| **Név** | **Születési hely, idő** | **Rokoni kapcsolat** | **TAJ szám** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**4. Jövedelemnyilatkozat:**

|  |  |  |  |  |
| --- | --- | --- | --- | --- |
| **Jövedelem típusa** | Mértéke (Ft)  kérelmező | Mértéke (Ft)  Együtt élő családtag | Mértéke (Ft)  Együtt élő családtag | Mértéke (Ft)  Együtt élő családtag |
| Munkaviszonyból, munkavégzésre irányuló egyéb jogviszonyból, táppénz |  |  |  |  |
| Társas és egyéni vállalkozásból származó jövedelem |  |  |  |  |
| Ingó, ingatlan vagyontárgyak értékesítéséből származó jövedelem |  |  |  |  |
| Nyugellátás, baleseti nyugellátás, egyéb nyugdíjszerű ellátások |  |  |  |  |
| Gyermekek ellátásához, gondozásához kapcsolódó ellátások (családi pótlék, tartásdíj) |  |  |  |  |
| Önkormányzati támogatások (rendszeres települési támogatások) |  |  |  |  |
| Járási Munkaügyi Hivatal által folyósított pénzbeli ellátás |  |  |  |  |
| Egyéb jövedelem (ösztöndíj, értékpapírból származó jövedelem stb.) |  |  |  |  |
| **Egy főre jutó családi nettó jövedelem:**  (A zalaszentgróti Közös Önkormányzati Hivatal tölti ki!) | | | **Ft** | |

**5. A kérelem kötelező mellékletei:**

- személyazonosító igazolvány, lakcímet igazoló hatósági igazolvány másolata

- a gyermek születési anyakönyvi kivonatának másolata (születési támogatás esetén)

- a gyermek intézményi tanulói jogviszonyának igazolása (tankönyvtámogatás, iskolakezdési támogatás és tanulói utazási bérlettámogatás esetén)

- a tankönyvek megfizetésének igazolása (tankönyvtámogatás esetén)

- a gyermek nevével ellátott tanulói bérletek eredeti vagy másolati példánya (tanulói utazási bérlettámogatás esetén)

- a kérelem benyújtását megelőző 3 hónapra vonatkozó jövedelemigazolások

**6. Nyilatkozatok:**

Hozzájárulok ahhoz, hogy a támogatási kérelem elbírálása során adataimat a döntésben részt vevő személyek a szükséges mértékben megismerjék és az adatvédelmi előírásoknak megfelelően kezeljék.

Büntetőjogi felelősségem tudatában kijelentem, hogy az általam közölt adatok és a csatolt mellékletek tartalma a valóságnak megfelelnek.

**Zalaszentgrót**, .............. év ........................... hó ......... nap

..........................................................

**Kérelmező**